ദ്രാവിഡ് അപേക്ഷ സമര്പ്പിച്ചു മുംബൈ ഇന്ത്യന് ക്രിക്കറ്റ് ടീമിന്റെ മുഖ്യ പരിശീലകസ്ഥാനത്തേക്ക് അപേക്ഷ സമര്പ്പിച്ച് മുന് ക്യാപ്റ്റന് രാഹുല് ദ്രാവിഡ്. ചൊവ്വാഴ്ചയായിരുന്നു അപേക്ഷ നല്കാനുള്ള അവസാനതീയതി. ഈ ദിവസംതന്നെ ദ്രാവിഡ് ഔദ്യോഗികമായി താല്പ്പര്യം വ്യക്തമാക്കിയുള്ള അപേക്ഷ നല്കി. ട്വന്റി20 ലോകകപ്പോടെ സ്ഥാനമൊഴിയുന്ന രവി ശാസ്ത്രിക്കുപകരം ദ്രാവിഡ് ചുമതലയേല്ക്കുമെന്ന് നേരത്തേ സൂചനകളുണ്ടായിരുന്നു. ബിസിസിഐ അധ്യക്ഷന് സൗരവ് ഗാംഗുലി ദ്രാവിഡുമായി ചര്ച്ച നടത്തുകയും ചെയ്തു. നിലവില് ബംഗളൂരുവിലെ ദേശീയ ക്രിക്കറ്റ് അക്കാദമിയുടെ തലവനാണ് നാല്പ്പത്തെട്ടുകാരനായ ദ്രാവിഡ്. വി വി എസ് ലക്ഷ്മണ് അക്കാദമിയുടെ പുതിയ സാരഥ്യം ഏറ്റെടുക്കും. ഇന്ത്യയുടെ ബൗളിങ് പരിശീലകസ്ഥാനത്തേക്ക് ഇന്ത്യന് പേസറായിരുന്ന പരസ് മാംബ്രെ അപേക്ഷ നല്കിയിട്ടുണ്ട്.